cyanic-selkie/wikianc huggingface dataset:
המשפט היסודי של החשבון הדיפרנציאלי והאינטגרלי
נוסחת ניוטון-לייבניץ
נשים לב שאין חשיבות לשאלה איזו פונקציה קדומה של \ f לוקחים, מכיוון שכל הפונקציות הקדומות של \ f נבדלות זו מזו בקבוע, והוא מתבטל כאשר מחשבים את ההפרש בין ערכי הפונקציה הקדומה בשתי נקודות שונות.
הנוסחה היסודית של החשבון האינפיניטסימלי מאפשרת לחשב אינטגרלים מסוימים של פונקציות מסוג מסוים.
בתורת המידה מוכללת נוסחה זו למשפחה רחבה יותר של פונקציות, הפונקציות הרציפות בהחלט. ניתן להראות גם שזו משפחת הפונקציות הרחבה ביותר עבורה מתקיימת נוסחה זו. ישנן פונקציות רציפות וגזירות כמעט בכל מקום (אבל לא בכל מקום) שאינן האינטגרל של נגזרתן (ראו פונקציה סינגולרית).
הפונקציה F רציפה
נתון ש־f אינטגרבילית לפי רימן ולכן היא חסומה, כלומר קיים כך ש־ לכל. יהיו, אזי מתקיים:
כלומר F מקיימת את תנאי ליפשיץ ב־, ולכן היא רציפה במידה שווה (וּבִֿפֿרט רציפה).
הפונקציה f היא נגזרת של F בנקודות הרציפות שלה
תהא \ x_0 נקודת רציפות של \ f. אנו רוצים להראות כי כאשר.
בסימון פורמלי יותר: אנו רוצים להראות כי.
על פי ההגדרה ואדיטיביות האינטגרל המסוים, אנו יודעים שמתקיים:.
לכן מתקיים, על פי אי שוויון המשולש האינטגרלי:.
נזכור כי \ f(x) רציפה בנקודה \ x_0, ולכן עבור כלשהו קיים \ \delta>0 כך ש- גורר.
אם אז לכל  מתקיים. לכן:
.
כלומר, הראינו כי לכל ניתן למצוא \ \delta>0 כך שלכל  יתקיים, כלומר , כמבוקש.
מש"ל
קיום פונקציה קדומה בקטע ונוסחת ניוטון-לייבניץ
הוכחת המשפט במקרה פרטי של פונקציה רציפה.
אם \ f רציפה בכל הקטע \ [a,b] אז היא בפרט אינטגרבילית בו (רציפות גוררת אינטגרביליות) ואז כפי שראינו קודם, הפונקציה מקיימת לכל נקודה שבה \ f רציפה (במקרה זה, כל הקטע). לכן \ F(x) היא פונקציה קדומה של \ f(x) בקטע.
על פי הגדרה:.
כעת, כל שתי פונקציות קדומות של \ f(x) נבדלות ביניהן בקבוע. כי נניח ש-\ F(x),G(x) שתיהן פונקציות קדומות של \ f(x), אז, כלומר הפונקציה \ F(x)-G(x) היא קבוע, כלומר.
על כן:, וזאת לכל פונקציה קדומה \ G(x) של \ f(x).
בזאת הושלמה הוכחת הנוסחה היסודית עבור פונקציה רציפה.
הערות:
הוכחה לנוסחת ניוטון-לייבניץ שאינה מתבססת על המשפט היסודי
תהי חלוקה כלשהי של \ [a,b]. אז לפי משפט הערך הממוצע של לגראנז' מתקיים:
עבור \ i=1,...,n; כעת נגדיר
ונקבל
כלומר
נסכום את המשוואה האחרונה עבור \ i=1,...,n ונקבל:
נשים לב ש- (שהרי זהו סכום טלסקופי) ונקבל:
עבור כל חלוקה \ P. אם כך מהגדרת האינטגרל התוצאה נובעת ישירות
הכללות
הכללה טבעית של המשפט היסודי של החדו"א לשני ממדים היא משפט גרין. בממדים גבוהים יותר קיימות הכללות מורכבות יותר, כגון משפט גאוס, משפט סטוקס ומשפט הדיפרנציאציה של לבג.
Bop (שיר)
Bop (מעוצב באותיות גדולות) הוא סינגל שהוקלט על ידי הראפר האמריקאי דה-בייבי, מתוך אלבום האולפן השני שלו, Kirk. השיר יצא לאור ב-19 בנובמבר 2019, על ידי חברות התקליטים סאות' קואוסט מיוזיק גרופ ואינטרסקופ רקורדס, כסינגל השני מתוך האלבום. השיר הגיע בשיאו למקום ה-11 במצעד הבילבורד הוט 100 וקיבל מועמדות לקטגוריית "ביצוע הראפ הטוב ביותר" בטקס פרסי גראמי ה-63.
הופעות חיות
דה-בייבי ביצע את השיר כחלק ממחרוזת עם "Intro" ו-"Really" בתוכנית טונייט שואו עם ג'ימי פאלון  ב-30 בספטמבר 2019, על מנת לקדם את האלבום Kirk.
ב-7 בדצמבר 2019, ביצע את השיר, יחד עם "Suge", בתוכנית סאטרדיי נייט לייב.
וידאו קליפ
הווידאו קליפ של השיר פורסם ב-16 בנובמבר 2016 ובוים על ידי ריל גואוטס. הוא מעוצב כ"מחזמר היפ-הופ של ברודוויי" וכולל פלאש מוב, וגם את צוות המחול האמריקאי Jabbawockeez. ג'יימס ריקו, ראש צוות ההפקה של ריל גואוטס, הצהיר כי הוא קיבל השראה מתוכנית הטלוויזיה "אוסטין פאוורס", ואמר כי הוא רוצה לשחזר את אותה תחושת קהילה בקליפ, תוך שאיבת השראה נוספת מהסרט "רוקי", כשהמטרה הסופית היא "גרסת ראפ" לסצנת המבוא מהסרט "לה לה לנד".
מנהטן (סרט)
מנהטן (באנגלית: Manhattan) הוא סרט קולנוע אמריקאי מסוגת קומדיה רומנטית בבימויו של וודי אלן משנת 1979. תסריט הסרט נכתב על ידי אלן ומרשל בריקמן. הסרט הופק על ידי צ'ארלס ג'ופה. הסרט מספר את סיפורו של גבר בשנות ה-40 לחייו היוצא עם נערה בת 17, אך הוא מתאהב באהובה של חברו. בסרט משחקים אלן, דיאן קיטון, מייקל מרפי, מריאל המינגוויי, מריל סטריפ ואן בירן.
על הסרט
הסרט צולם בניו יורק בשחור-לבן למרות שבתקופה הזאת היה מקובל לצלם בצבע. נעימות הסרט הולחנו על ידי ג'ורג' גרשווין ואף יצירתו "רפסודיה בכחול" נוגנה בסרט. אלן תיאר את הסרט כשילוב של שני סרטיו הקודמים "הרומן שלי עם אנני" ו"רגשות".
הסרט זכה לביקורות מהללות ולשתי מועמדויות לפרס אוסקר; פרס אוסקר לשחקנית המשנה הטובה ביותר עבור המינגוויי ופרס אוסקר לתסריט המקורי הטוב ביותר עבור אלן. בשנת 2001 נבחר הסרט לשימור בארכיון הסרטים הלאומי של ארצות הברית על ידי ספריית הקונגרס עקב תרומתו לקולנוע.
עלילה
הסרט מגולל את סיפורו של אייזק דייוויס (וודי אלן), תסריטאי לתוכניות טלוויזיה בן 42. דייוויס התגרש פעמים ועדיין נשארו לו משקעים מנישואיו האחרונים לג'ייל (מריל סטריפ) שעזבה אותו לטובת אישה אחרת. אייזק יוצא עם טרייסי (מריאל המינגוויי), תלמידת תיכון בת 17, שרואה את מערכת יחסיהם כרצינית בניגוד אליו. חברו הטוב, ייל פולאק (מייקל מרפי), שנשוי לאמילי (אן בירן) יוצא בסתר עם מארי ווילקי (דיאן קיטון) שמודעת לזה שייל נשוי.
כשאייזק, ייל, מארי וטרייסי נפגשים אייזק ומארי מתווכחים אחד עם השני ונוצרת ביניהם איבה מסוימת. טרייסי מנסה לשכנע את אייזק שייקח אותה ברצינות והיא שוקלת לוותר בשבילו על לימודי משחק בלונדון. כשאייזק ומארי נפגשים שנית הם מתיידדים למרות הרושם הראשוני.
במהלך הסרט אייזק ומארי מתאהבים אך הם מחליטים לא לצאת אחד עם השני בגלל בני זוגם. כשייל נפרד ממארי אייזק נפרד מטרייסי. למרות שמארי עזבה את ייל היא עדיין מאוהבת בו ולבסוף היא מחליטה לשוב אליו. לאחר הפרידה אייזק מחפש את טרייסי והוא מוצא אותה רגע לפני שהיא טסה ללונדון. הוא מנסה להציע לה לשוב למערכת יחסים והסרט נגמר בסוף לא ברור.
הכנסות
הסרט יצא ב-29 אולמות קולנוע ב-25 באפריל 1979. הסרט גרף כ-485,734 דולר בסוף השבוע הראשון להקרנתו. בסיכום הכנסות הסרט הוא גרף כ-39.9 מיליון דולר והפך הסרט ה-17 המכניס ביותר לשנת 1979. הסרט התחרה בפסטיבל הקולנוע בקאן במאי באותה שנה. בהתאמת מחירי הכרטיסים לאינפלציה הסרט הכניס 127,638,700 דולר והפך לסרט השני הכי מכניס של וודי אלן בארצות הברית אחרי "הרומן שלי עם אנני".
ביקורות
הסרט זכה לביקורות מהללות עם ציון "טרי" של 98% על פי האתר "Rotten Tomatoes". המבקר רוג'ר איברט ציין לטובה את הופעתן של דיאן קיטון ומריאל המינגוויי. הוא אף החשיב את הסרט כאחד הטובים ביותר בכל הזמנים. מבקרים רבים היללו את הכימיה בין השחקנים. בנוסף רבים שיבחו את אלן על שיפור פני העיר ניו יורק בסרטו.
פרסים ומועמדויות
וודי אלן זכה בפרס הבמאי הטוב ביותר מאיגוד מבקרי הסרטים של ניו יורק. בנוסף הוא קיבל ביחד עם רוברט בנטון מהסרט "קרמר נגד קרמר" את פרס איגוד המבקרים האמריקני לבמאי הטוב יותר. הסרט היה מועמד לשני פרסי אוסקר; פרס אוסקר לשחקנית המשנה הטובה ביותר עבור מריאל המינגוויי ופרס אוסקר לתסריט המקורי הטוב ביותר עבור אלן. הסרט היה מועמד לפרס גלובוס הזהב לסרט הטוב ביותר - דרמה. הסרט זכה בשני פרסי באפט"א; הסרט הטוב ביותר והתסריט הטוב ביותר. המגזין "אמפייר" דירג את הסרט במקום ה-76 מתוך 500 ברשימת הסרטים הטובים ביותר בכל הזמנים.
מכון הסרטים האמריקאי
במרוצת השנים מכון הסרטים האמריקאי דירג הסרט בכמה מרשימותיו:
שירות הכנסות הפנים
שירות הכנסות הפנים (אנגלית: Internal Revenue Service; ראשי תיבות: IRS) היא רשות גביית המסים של הממשל הפדרלי של ארצות הברית. הרשות היא יחידה של מחלקת האוצר של ארצות הברית. בנוסף למימוש חוק המיסים של ארצות הברית (Internal Revenue Code) אחראית הרשות על מימוש חלקים מחוק הגנת החולה וטיפול בר השגה.
גביית מס הכנסה בארצות הברית החלה בשנת 1862, לשם מימון מלחמת האזרחים האמריקנית. המס, שסיפק כחמישית מהוצאות המלחמה של האיחוד, תוכנן להתבטל כעבור עשר שנים. בשנת 1913 נחקק התיקון ה-16 לחוקת ארצות הברית, שיצר את הבסיס החוקתי לגביית מס הכנסה בארצות הברית, והוקמה ה-IRS, בשם Bureau of Internal Revenue (לשכת הכנסות הפנים). בשנות 50 עבר המשרד ארגון מחדש נרחב, ושמו שונה לשם הנוכחי. רפורמת המס של 1986 הביאה לארגון מחדש נוסף של הרשות.
המס העיקרי שגובה הרשות הוא מס הכנסה, ובנוסף היא גובה מס מעסיקים למימון הביטוח הלאומי וביטוח הבריאות (מדיקר), מס חברות, מסי קנייה, מס מתנות ומס רכוש. כחלק ממשימת האכיפה שלו, מס הכנסה מבקר מדי שנה חלק נבחר מדוחות המס. עיקר עבודת מס הכנסה כוללת מיסי הכנסה, הן של חברות והן של אינדיבידואלים. היא עיבדה כמעט 141 מיליון החזרי מס בשנת 2018. לאנשים ולתאגידים יש אפשרות להגיש החזר הכנסה באופן אלקטרוני, הודות לטכנולוגיית מחשב, תוכנות וחיבורי אינטרנט מאובטחים. הרוב המוחץ עושה זאת. במהלך שנת הכספים 2019, כמעט 89.1% מכלל ההחזרים האישיים השתמשו באופציה של קובץ אלקטרוני.
בשנת 2015 גבתה הרשות מיסים בסך 3.3 טריליון דולר, כשהוצאות הגבייה היו 35 סנט לכל 100 דולר.
שמייח
שמייח הוא השיר שייצג את ישראל באירוויזיון 2000 בשוודיה, אשר בוצע בשפה העברית והאנגלית על ידי להקת להקת פינג פונג. את השיר כתבו והלחינו גיא אסיף, רועי ארד ורונן בן טל. הלהקה והשיר נבחרו על ידי ועדה של רשות השידור.
השיר מספר סיפור רומנטי על קיבוצניקית שחשה רגשי אהבה עזים לבחור סורי. במהלך הווידאו קליפ המקדים, ששודר ברשות השידור מספר שבועות לפני התחרות, נופפו חברי הלהקה בדגלי סוריה וישראל והתנשקו אלה עם אלה. כמו כן, הם הכריזו כי בכוונתם לעלות לבמה בתחרות עם דגלים, על מנת להעביר מסר של שלום ואחווה בין שתי האומות.
באירוויזיון הוגרל השיר להיות השיר הפותח בתחרות. בעת הופעתם, הניפו חברי הלהקה את דגלי ישראל וסוריה בקריאה לשלום על רקע שיחות השלום בין שתי המדינות באותה תקופה. רועי ארד וגיא אסיף, שני חברי הלהקה, אף התנשקו למספר שניות במהלך הפזמון החוזר. בשלב מסוים ביקשה רשות השידור הישראלית ממארגני התחרות לבטל את השתתפות ישראל בתחרות, בטענה שחברי להקת "פינג פונג" מייצגים את עצמם ולא את מדינת ישראל, בכך שהם מנופפים בדגלי ישראל וסוריה, אך זה היה מאוחר מדי מבחינה מעשית. לבסוף, הוחלט להוריד את השם של רשות השידור מהשיר, אך להשאיר את שם המדינה ולהניח ללהקה להופיע.
השיר עצמו סיים את התחרות במקום ה-22 עם שבע נקודות בלבד, לאחר שקיבל 6 נקודות מצרפת ונקודה אחת ממקדוניה.
כאשר שבו חברי המשלחת לישראל, הודיעה להם רשות השידור כי היא דורשת לקבל החזר על כל הוצאות המשלחת, דבר שלא קרה לבסוף. לאחר קיום התחרות, ועדת החינוך, התרבות והספורט של הכנסת התכנסה במיוחד על מנת להבהיר כי הלהקה היא. אף שרשות השידור שידרה בעצמה מספר שבועות לפני ההופעה בשוודיה את הקליפ שבו חברי הלהקה מנופפים בדגל סוריה וישראל, אורי פורת, מנכ"ל רשות השידור, אמר כי ועוד הוסיף . כמו כן, שניים מחברי הלהקה, רועי ארד, שהיה בעל פינה בתוכנית מוזיקה, וגיא אסיף, שערך תוכנית תרבות, פוטרו מעבודתם ברשות השידור.
Multipurpose Internet Mail Extensions
לסוגי התוכן המוגדרים בתקני ה-MIME חשיבות גם מחוץ לדואר האלקטרוני. תקן ה-HTTP, לדוגמה, מעביר הודעות בפורמט MIME, למרות שהודעות אלו לא חייבות להיות הודעות דואר אלקטרוני.
תמיכה בתקן
פרוטוקול הדואר האלקטרוני הבסיסי הוא SMTP. פרוטוקול זה תומך בהודעות המקודדות בתווי ASCII בני 7 סיביות, ולכן לא תומך ברוב השפות ובצירוף רוב הקבצים. MIME מגדיר מנגנון שמרחיב את עולם הדואר האלקטרוני לשפות שונות ומאפשר צירוף קבצים שונים. הודעות הדואר ממופות אל ומתוך פורמט MIME בשרתי הדואר האלקטרוני או בתוכנות הלקוח.
תקן MIME מגדיר שדות אופציונליים נוספים לפתיח של הודעת דואר אלקטרוני, ואת דרך הטיפול בהן. שדות אלו יקראו בשרת או בתוכנת הלקוח, ויתורגמו בהתאם.
מונטי ויליאמס
מונטגומרי איליי "מונטי" ויליאמס (באנגלית: Montgomery Eli "Monty" Williams; נולד ב-8 באוקטובר 1971) הוא כדורסלן עבר ומאמן כדורסל אמריקאי, המשמש כמאמנה הראשי של קבוצת פיניקס סאנס מליגת ה-NBA.
בין השנים 1994–2003 שיחק עבור 5 קבוצות שונות מה-NBA, בעמדת הסמול פורוורד, ולאורך הקריירה רשם ממוצעים צנועים של 6.3 נקודות, 2.8 ריבאונדים ו-1.2 אסיסטים למשחק.
קריירת משחק
ויליאמס נבחר על ידי ניו יורק ניקס בבחירה ה-24 של דראפט ה-NBA לשנת 1994. לאחר כעונה וחצי בהן מיעט לשחק, נשלח ויליאמס לסן אנטוניו ספרס במדיה קלע 7.1 נקודות למשחק עד סיום עונת. לפני תחילת עונת המקוצרת חתם ויליאמס בדנוור נאגטס, אך הוא נחתך מהקבוצה לאחר משחק אחד בלבד בשל פציעה בברכו.
בעונות עד  שיחק עבור אורלנדו מג'יק וסיפק את עונותיו היציבות ביותר עם ממוצעים של 6.9 נקודות ו-3.2 ריבאונדים למשחק כשחקן ספסל. לקראת עונת חתם בפילדלפיה 76', אך פציעות הגבילו אותו להשתתף ב-21 משחקים בלבד באותה עונה. בדצמבר 2003 נשלח בטרייד לאורלנדו, ולאחר שנופה מסגל הקבוצה הודיע ויליאמס על פרישה ממשחק, בגיל 32.
פורטלנד טרייל בלייזרס
לקראת עונת הצטרף ויליאמס לצוות האימון של נייט מקמילן, המאמן הנכנס של קבוצת פורטלנד טרייל בלייזרס. באותה תקופה הייתה פורטלנד אחת הקבוצות הצעירות והמבטיחות בליגה, אך פציעות של שחקני מפתח, בראשם ברנדון רוי וגרג אודן, הגבילו את התפתחות הטרייל בלייזרס אשר לא הצליחו לעבור את שלב הפלייאוף הראשון.
ניו אורלינס הורנטס/פליקנס
ביוני 2010, בגיל 38, מונה ויליאמס למאמן הראשי של ניו אורלינס הורנטס, ובכך היה באותה עת המאמן הצעיר ביותר ב-NBA. בעונת הובילו את ההורנטס כריס פול ודייוויד וסט למאזן 46–36 (מקום שביעי במערב), והקבוצה הפסידה בשלב הפלייאוף הראשון. בסיום אותה עונה חתם וסט באינדיאנה פייסרס, ופול הועבר בטרייד ללוס אנג'לס קליפרס בתמורה לאריק גורדון, אל-פארוק אמינו וכריס קיימן. כבר במשחקו השני בניו אורלינס נחבל גורדון בברכו ונזקק לניתוח ארתרוסקופיה, והקבוצה המתחדשת סיימה את עונת המקוצרת במקום האחרון באזור המערבי, עם מאזן 21–45.
בשתי העונות הבאות בחרו ההורנטס בדראפט את אנתוני דייוויס ואוסטין ריברס, וכן צירפו שחקנים צעירים ומבטיחים כגון ג'רו הולידיי, טייריק אוונס וראיין אנדרסון, אך פציעות רבות של שחקני מפתח מנעו את פריצת הקבוצה אשר ניצחה בתקופה זו 61 משחקים והפסידה 103 (37%). בעונת המשיך דייוויס במגמת השיפור כשקלע 24.4 נקודות בממוצע למשחק והוביל את הפליקנס לפלייאוף ה-NBA, אך בסופו של דבר הפסידה ניו אורלינס בסיבוב הראשון לגולדן סטייט ווריורס, האלופה שבדרך, בתוצאה 0–4.
במאי 2015 פוטר ויליאמס מאימון הקבוצה לאחר 5 עונות בתפקיד. בתקופתו עם הפליקנס רשמה הקבוצה מאזן כולל של 173 ניצחונות ו-221 הפסדים (43.9%) בעונה הרגילה, וכן 2 ניצחונות ו-8 הפסדים (20%) במעמד הפלייאוף.
בחזרה לתפקיד עוזר מאמן
בעונת שימש ויליאמס כעוזר מאמן באוקלהומה סיטי ת'אנדר, תחת בילי דונובן. בפלייאוף 2016 גברו הת'אנדר על דאלאס מאבריקס וסן אנטוניו ספרס בשני הסיבובים הראשונים, אך הפסידו לגולדן סטייט ווריורס בגמר המערב בתוצאה 3–4. במהלך אותה עונה, ב-10 בפברואר 2016, נהרגה אשתו של ויליאמס, אינגריד, בתאונת דרכים באוקלהומה סיטי.
לקראת עונת מונה לעוזרו של מאמן פילדלפיה 76' ברט בראון.
פיניקס סאנס
במאי 2019 מונה למאמנה הראשי של פיניקס סאנס, במקומו של איגור קוקושקוב.
שמעון רוזובסקי
הרב שמעון רוזובסקי (תרל"ד, 1874 - ה' בתשרי תש"ב, 1941) היה רבה האחרון של איישישוק, פעיל ציוני וראש "ועד הפליטים" בעירו.
ביוגרפיה
נולד בעיירה קאפולי, פלך מינסק שברוסיה הלבנה. למד בישיבת וולוז'ין ולאחר מכן בישיבת סלובודקה. לאחר נישואיו שימש כרבה של קאפולי, עיר מולדתו. בשנת 1919, עם כיבוש העיירה על ידי הבולשביקים, ברח מהמקום, מאחר שהיה ידוע כציוני נלהב.
היה עסקן בתנועת המזרחי והשתתף בוועדות וכינוסים רבים מטעם התנועה. היה פעיל למען "הקרנות הלאומיות".
עמד בראש "ועד הפליטים" וסייע רבות לאלפי פליטים שעברו דרך עירו בראשית המלחמה והצילם מסכנת מוות מהמשטרה הקומוניסטית ומשטרת העזר הליטאית.
הרב רוזובסקי שימש ברבנות איישישוק עשרים שנה, עד מותו בשואה, יחד עם אלפי עירו, בה' בתשרי תש"ב.
מאמריו
מאמרים רבים פרי עטו פורסמו בעיתונות הציונית-דתית בפולין ובארץ ישראל. כמו כן פרסם מאמרים בחוברת "אונזער פאנד" שהוצאה על ידי "ועדת הקרן הקיימת" באיישישוק. הכין לדפוס ספר תורני בשם "שבט שמעון" אולם כתב היד אבד.
ליליאן דבי-גורי
ליליאן דבי-גורי ( באנגלית: Lilian Dabby-Joury, נולדה ב-16 בינואר 1941) חוקרת ספרות עברית ומשוררת ישראלית.
ביוגרפיה
דבי-גורי נולדה בבגדאד ועלתה ארצה בשנת 1951. בתחילה התגוררה בפתח תקווה ואחר כך ברמת גן, כיום גרה בתל אביב. היא בוגרת תואר ראשון, שני ושלישי באוניברסיטת בר-אילן. עבודת המ.א שלה בנושא: ״היחס לנצרות ולאירופה הנוצרית בשירת גרינברג״ בהנחיית פרופ׳ ברוך קורצווייל, ועבודת הדוקטורט שלה בנושא: "ערכי יסוד בשירתו של אורי צבי גרינברג״ נעשתה בהנחייתם של פרופ׳ ברוך קורצווייל ופרופ׳ משה שוורץ.
ליליאן דבי-גורי שימשה כמרצה במחלקה לספרות עם ישראל, באוניברסיטת בר-אילן עד יציאתה לגמלאות. מדי פעם מרצה באוניברסיטת קימברידג‘.
פרסים
כלת ״פרס האור״ תש״פ.
משא (פירושונים)
{{פירושונים|
ראו גם
}}
משחקי בניית ערים
משחקי בניית ערים הם ז'אנר של משחקי אסטרטגיה ממוחשבים, בהם המשתתף מגלם מתכנן ומנהיג של עיר. משחקים מז'אנר זה מציגים את העיר ממבט מלמעלה, ועל השחקן להיות אחראי לצמיחת העיר, אותה הוא בונה בעצמו. חלק ממשימותיו הן לבחור מיקום נוח לבניית העיר, וכן לדאוג לניהולה התקין (כמו למשל חלוקת משכורות). העיר מתפתחת בהתאם לרמת הביצוע של השחקן.
דוגמאות למשחקים של בניית ערים הם SimCity, Cities XL, ו-Cities: Skylines.
נבחרת דרום אפריקה בכדורגל נשים
נבחרת דרום אפריקה בכדורגל נשים מייצגת את דרום אפריקה בתחרויות כדורגל נשים בינלאומיות ומנוהלת על ידי התאחדות הכדורגל של דרום אפריקה.
ב-1991, עם סיום משטר האפרטהייד במדינה, הוחזרה הנבחרת רשמית לפיפ"א, ובמאי 1993 שיחקה את משחקה הראשון אי פעם. מהר מאוד הפכה דרום אפריקה לאחת הנבחרות המובילות באפריקה, וכבר באליפות היבשת הראשונה שבה השתתפה, היא סיימה במקום השני. במשך השנים, היא סיימה עוד שלוש פעמים כסגנית אלופת אפריקה, אך מעולם לא הצליחה לזכות בה.
ב-2012, העפילה דרום אפריקה בפעם הראשונה בתולדותיה לאליפות בינלאומית מרכזית - טורניר הכדורגל של אולימפיאדת לונדון. היא שובצה בבית עם יפן, קנדה ושוודיה, וסיימה במקום האחרון עם נקודה אחת בלבד (תיקו מול יפן). ארבע שנים לאחר מכן, היא העפילה בפעם השנייה ברציפות לטורניר הכדורגל של המשחקים האולימפיים, שייערך הפעם בריו דה ז'ניירו.
סמל אלברטה
סמל פרובינציית אלברטה, אחת מפרובינציות קנדה, הוענק לפרובינציה על פי צו מלכותי של מלך בריטניה אדוארד השביעי מה-30 במאי 1907. על פי צו מלכותי של המלכה אליזבת השנייה מה-30 ביולי 1980 הוענקו לפרובינציה שני התומכים בשלט האצולה משני צדדיו, הכתר בראשו, והמוטו שתחתיו.
סמל האבירים מתאר את פני השטח המגוונים של אלברטה - הרי הרוקי, הגבעות של המדינה, וערבות העשב. הסמל מופיע במרכזו של דגל אלברטה.
משמעות הסמלים
על שלט האצולה מופיע בשליש העליון של השלט צלב ג'ורג' הקדוש, בשליש האמצעי - הרים מושלגים על רקע שמים כחולים שתחתיהם גבעות ירוקות וערבות עשב, ובשליש התחתון שדות חיטה.
מעל שלט האצולה מופיעה קסדה עם מעטה בצבעי כסף ואדום, ועטרה באותם צבעים שעליה יושב בונה קנדי ועליו כתר מלכותי. הלבן והאדום הם הצבעים הלאומיים של קנדה, והבונה היא החיה המסמלת רשמית את קנדה.
בשלט האצולה תומכים אריה זהב מצדו השמאלי ואנטילופה לבנה מצדו הימני - האנטילופה מייצגת את אוצרות הטבע של אלברטה. יש לציין כי אין אלה החיות המסמלות רשמית את אלברטה (החיה המסמלת את אלברטה באופן רשמי היא כבש גדול-קרניים).
מתחת לשני התומכים מצויה חלקה של ורדי בר - הפרח המסמל רשמית את אלברטה, ותחתיהם מוטו הפרובינציה: Fortis et Liber - "חזקה וחופשייה", ביטוי שמופיע בהמנון קנדה.
חוק תגמול לחייל הנפגע בהצלת חיי הזולת
חוק תגמול לחייל הנפגע בהצלת חיי הזולת, תשכ"ה–1965 קובע כי "חייל שהקריב חייו או נעשה נכה עקב הצלת אדם מסכנת קיפוח חייו, דינו לכל דבר כדין נכה צבא-הגנה לישראל או חייל שנספה במערכה, לפי העניין". החוק אושר בכנסת החמישית ב-22 ביולי 1965.
היסטוריה חקיקתית
החוק אושר בכנסת ב-22 ביולי 1965, יחד עם אישורו של חוק התגמולים לנפגעים בהצלת נפש, תשכ"ה–1965, שבשנת 1976 בוטל והוחלף בפרק "זכויות מתנדבים" בחוק הביטוח הלאומי.
דברי ההסבר להצעת חוק התגמולים לנפגעים בהצלת נפש מציגים את הנסיבות שהובילו לחקיקת שני חוקים אלה:
מאז אישורו לא חל שינוי בחוק זה. במרץ 1967 הוכרז החוק כחוק שיקום, כהגדרתו בחוק שירות ביטחון.
החוק קובע כי הנסיבות בהן יראו פעולה כפעולת הצלה ייקבעו בתקנות באישור ועדת העבודה של הכנסת. התקנות הותקנו ב-25 בפברואר 1968, וניתן להן תוקף למפרע מיום כניסתו של החוק לתוקף, 1 באוגוסט 1965. התקנות קובעות שפעולת חייל שהקריב חייו או נעשה נכה עקב הצלת אדם מסכנת קיפוח חייו היא פעולת הצלה אם נעשתה בנסיבות אלה:
מימוש החוק
בהתאם לחוק זה החליט אגף משפחות הנצחה ומורשת במשרד הביטחון להכיר בסרן תמר אריאל כחלל צה"ל ובמשפחתה כמשפחה שכולה, לאחר שהוצגו בפני המשרד ראיות המעידות שתמר אריאל, שנספתה בסופת שלגים בנפאל בעת שהייתה בחופשה, נספתה במהלך ניסיון להציל חיים של אחרים.
ישראל באירוויזיון 2004
ישראל השתתפה באירוויזיון 2004 עם השיר להאמין בביצוע של דוד ד'אור בעיר איסטנבול, במדינת טורקיה.
בחירת המבצע
באותה שנה החליטה רשות השידור כי דוד ד'אור ייצג את ישראל בתחרות הזמר של האירוויזיון.
בחירת השיר
קדם-אירוויזיון 2004 הייתה תחרות שירים שנועדה לבחור את השיר שייצג את ישראל בתחרות האירוויזיון 2004.
בחירת השיר שייצג את ישראל באירוויזיון נעשתה במסגרת תחרות בין ארבעה שירים שאותם שר דוד ד'אור בקדם אירוויזיון, בערוץ הראשון, והנחתה מירב מילר.
השיר שזכה בתחרות הוא השיר להאמין. 50% מהשיר מכיל מילים באנגלית וה-50% הנותרים בעברית. בקדם ליוו את ד'אור קרני פוסטל על צ'לו ואמיר גבירצמן על כלי נשיפה.
רגע לפני שדוד ד'אור טס לתחרות האירוויזיון, הוחלט לשנות את הרכב זמרי הליווי: בוריס סולטנוב מ"כוכב נולד" ואסנת זאנו, שהשתתפה בעבר בקדם-אירוויזיון 1989, נשארו בישראל. במקומם טסו לאיסטנבול זמרות הליווי של צביקה פיק.
חצי גמר
ישראל הופיעה ה-5 בסדר ההופעה, אחרי לטביה ולפני אנדורה. בתום ההצבעה ישראל לא העפילה לגמר.
שקף (הקרנה)
שקף הוא יריעה דקה של חומר שקוף וגמיש, בדרך כלל צלולוז-אצטט, שעליו ניתן לשרטט או להדפיס. השקף מונח על מטול שקפים לצורך הקרנתו. בעבר ארגונים ומוסדות חינוך השתמשו רבות במטולי שקפים ובשקפים להרצאות, הדרכות, ישיבות וכדומה. התחליף הנוכחי לשימוש זה הם מצגות שקפים המוקרנות באמצעות מקרן או צג ולוחות חכמים.
הדפסה
ניתן להדפיס על גבי שקפים באמצעות מדפסות לייזר או מכונות צילום. שקפים המותאמים לשימוש במדפסות לייזר עמידים לטמפרטורות הגבוהות הנוצרות בעת חימום והמסת הטונר. עבור מדפסות הזרקת דיו קיימים שקפים מצופים היכולים לספוג את הדיו הנוזלי, אך יש להקפיד על לא לחשוף אותם ללחות, שעלולה לגרום לפגיעה בשקיפות. יש גם לטעון אותם כהלכה במדפסת מכיוון שהם בדרך כלל מצופים רק מצד אחד.
ברין פורבס
ברין ג'רל פורבס (באנגלית: Bryn Jerrel Forbes; נולד ב-23 ביולי 1993) הוא כדורסלן אמריקאי המשחק בקבוצת מינסוטה טימברוולבס מליגת ה-NBA, בעמדת הקלע.
שקף (הקרנה)
שימושים
השימושים לשקפים היו מגוונים כמו הארגונים המשתמשים בהם, בדומה לשימושים הנעשים כיום במצגות ממוחשבות כגון PowerPoint.
ברין פורבס
קריירת תיכונים ומכללות
פורבס נולד וגדל בעיר לאנסינג שבמישיגן. בקבוצת הכדורסל של "תיכון סקסטון" בו למד, שיחק פורבס לצד שחקן ה-NBA לעתיד דנזל ולנטיין, וזכה עמה באליפות ליגת התיכונים השנייה של מישיגן בעונות 2011 ו-2012.
בשנת 2012 החל ללמוד באוניברסיטת המדינה של קליבלנד, ולאחר שנתיים עבר לאוניברסיטת המדינה של מישיגן בה למד ושיחק חברו דנזל ולנטיין. בעונת 2014/2015 קלע 8.5 נקודות בממוצע למשחק עבור קבוצת האוניברסיטה, והעפיל עמה לפיינל פור טורניר אליפות המכללות. בעונתו האחרונה במישיגן קלע 14.4 נקודות למשחק, ונבחר לחמישייה השנייה של העונה ב"מחוז ה-Big 10".
סן אנטוניו ספרס
לאחר שלא נבחר כלל בדראפט ה-NBA 2016, שיחק פורבס עבור סן אנטוניו ספרס בליגת הקיץ של ה-NBA, ולאחר מכן זכה לחוזה מובטח בקבוצה הודות ליכולת הטובה שהציג בליגת הקיץ ובמחנה קדם-העונה. לאורך עונתו הראשונה עם הספרס, בה מיעט לקבל דקות משחק, שיחק לסירוגין גם עבור קבוצת הבת של הספרס מליגת הפיתוח – אוסטין ספרס. ב-19 משחקיו עם אוסטין הוביל את קלעי הקבוצה עם ממוצע של 23.4 נקודות למשחק.
שקף (הקרנה)
שימושים
חברות תעופה וחלל, כמו בואינג וביצ'קראפט, השתמשו בשקפים במשך שנים בישיבות ניהול על מנת לעדכן מהנדסים ואנשי צוות רלוונטיים אודות תכנוני מטוסים חדשים ושינויים בעיצובים קיימים, כמו גם להמחשת בעיות.
ברין פורבס
סן אנטוניו ספרס
בעונת הפך לשחקן קבוע ברוטציית הקבוצה, לרוב כשחקן ספסל, ובסיומה חתם על הארכת חוזה בסן אנטוניו לשתי עונות נוספות עבור כ-6 מיליון דולר. בעונת עזב את הקבוצה דני גרין, ופורבס תפס את מקומו כקלע הפותח של הספרס עד לסיום העונה.
שקף (הקרנה)
שימושים
בצה"ל שורטטו שקפים לצורך מצגות במטלות הדרכה שונות באמצעות טושים מותאמים לשקפים.
ברין פורבס
מילווקי באקס
לקראת עונת חתם על חוזה במילווקי באקס. בסיום אותה עונה זכה עם הבאקס באליפות ה-NBA, כשחקן ספסל.
החזרה לסן אנטוניו
לקראת עונת 2021/2022 חתם פורבס בסן אנטוניו ספרס וחזר לקדנציה שנייה בקבוצה.
מינסוטה טימברוולבס
ב-11 ביולי 2022 חתם פורבס במינסוטה טימברוולבס.
חישוב תעריף הדואר על בסיס מרחק
חישוב תעריף הדואר על בסיס מרחק היא שיטת חישוב תעריפי משלוח דברי דואר בתוך גבולות המדינה, שהתבססה בעיקר על מרחק הובלת המכתב. שיטה זו הייתה נהוגה בתחילת המאה ה-19, בתקופה שקדמה להחלת הרפורמה בשיטת הפעלת הדואר בבריטניה (ובעקבותיה בכל רחבי תבל). לאחר שהתברר שהשיטה שגויה, היא הוחלפה בשיטה המקובלת גם כיום, ומבוססת על משקלו של המכתב.
אופן חישוב תעריפי הדואר
משך מאות שנים עמד מרחק הובלת המכתב בבסיס חישוב תעריפי הדואר. עבור מקבלי ההחלטות זה היה הגיוני שאדם המבקש לשלוח מכתב למרחק של מאות קילומטרים ישלם עבורו יותר מאשר זה המבקש לשלוח מכתב למרחק קצר של קילומטרים ספורים. ההנחה המקובלת הייתה שלשירותי הדואר עולה הרבה יותר להעביר את המכתב ליעד מרוחק, ואת תוספת העלות צריך הלקוח לשלם.
על בסיס היגיון זה הכינו משרדי הדואר השונים ברחבי העולם לוחות תעריפים מורכבים שהגדירו את הסכום שיש לשלם עבור כל קבוצת מרחק. לוחות אלו היו שונים ממדינה למדינה, והביאו לידי ביטוי גם שיקולים אחרים אשר השפיעו על המחיר הסופי, אבל בבסיס כל הלוחות האלו עמד מרחק הובלת המכתב.
התחשבות בקשיי הדרך
דוגמה למרכיב שהשפיע על עלות המשלוח ניתן למצוא בדרך בה חישבו את לוח תעריפי הדואר באימפריה העות'מאנית. בבסיס לוח התעריפים נקבע מושג שנקרא בשם "שעת רכיבה", אשר שקלל הן את המרחק והן את תנאי הדרך. אורכה של כל "שעת רכיבה" היה בין 3 ל-5 קילומטרים, תוך התחשבות בתנאי השטח של האזור בו עברה דרך הדואר. אורך "שעת רכיבה" באזור הררי היה קצר יותר מאשר אורך "שעת רכיבה" באזור מישורי.
הנהלת הדואר העות'מאני הכינה בשנת 1840 טבלה מפורטת, בה צוין המרחק בשעות רכיבה של כל בית הדואר ברחבי האימפריה מבית הדואר המרכזי שבאיסטנבול הבירה. על בסיס הטבלה הזו נקבע כי תעריף משלוח מכתב רגיל אשר משקלו אינו עולה על 3 דירהם (9.9 גרם) יעמוד על 1 פארה לכל שעת רכיבה.
בשנת 1861 נעשה ניסיון לפשט את מבנה הטבלה, ונקבע כי הובלת מכתב רגיל למרחק שאינו עולה על 50 שעות רכיבה תעלה גרוש אחד. הובלת המכתב למרחק של 50 - 100 שעות רכיבה תעלה 3 גרוש, וכל 100 שעות רכיבה נוספות יעלו שני גרוש נוספים.
במהלך השנים שלאחר מכן שונו התעריפים מעת לעת תוך ניסיון לפשט את אופן החישוב ולהקל על הפקידים לקבוע את מחיר המשלוח. כך לדוגמה נקבע בשנת 1868 מחיר אחיד עבור מרחק של עד 100 שעות רכיבה.
שיטה זו בוטלה בשנת 1877, עם הצטרפותה של האימפריה העות'מאנית לאיגוד הדואר העולמי.
מכתב מחיפה לביירות בשנת 1863
המכתב שבתמונה נשלח בשנת 1863 מן העיר חיפה אל העיר ביירות שבלבנון. החותמות וסימני הדואר שעליו מתעדים את תהליך הטיפול במכתב:
התחשבות במספר הדפים של המכתב
חישוב מחיר המשלוח בדואר הבריטי התבסס על טבלת המרחקים שבין בתי הדואר ברחבי המדינה ובין בית הדואר המרכזי בלונדון. כך לדוגמה נדרש מאדם שביקש לשלוח מכתב מלונדון לאדינבורו, מרחק של כשש מאות קילומטרים, לשלם סכום של 17 פני.
מחיר זה התייחס למכתב הכולל דף אחד בלבד. אם המכתב הכיל שני דפים, המחיר הוכפל. אם המכתב הכיל שלושה עמודים, המחיר היה פי שלושה וכך הלאה.
לפקיד הדואר אסור היה לפתוח את המכתב על מנת לברר את מספר הדפים שהוא מכיל, וזאת כדי לשמור על פרטיות המכותבים. לצורך בדיקת המכתבים עמד לרשות הפקיד בבית הדואר מתקן מיוחד, שהיה מורכב מקופסה אטומה עם חור קטן באחת הדפנות. פקיד הדואר היה לוקח את המכתב המקופל אל חדר חשוך, שם היה מדליק נר, מניח אותו בתוך הקופסה וסוגר אותה. החזקת המכתב מול נקודת האור שבדופן הקופסה אפשרה לפקיד להבין האם המכתב מכיל דף אחד או יותר. תהליך זה גזל זמן רב, וגרר לא אחת טעויות בקביעת מספר הדפים.
שיטה זו בוטלה בשנת 1840, עם הפעלת הרפורמה בשירותי הדואר בבריטניה. הנהלת הדואר השתכנעה כי עדיף לשקול את המכתב ולחייב במקרה הצורך על כפל משקל, מאשר להמשיך ולהתעסק עם בדיקת מספר הדפים.
מכתב מלידס ללונדון בשנת 1832
המכתב שבתמונה נשלח בשנת 1832 מן העיר לידס שבצפון אנגליה אל עיר הבירה לונדון. החותמות וסימני הדואר שעליו מתעדים את תהליך הטיפול במכתב:
השפעת המרחק על עלות המשלוח
כאמור, משך מאות שנים פעלה השיטה הקובעת את מחיר העברת המכתב על בסיס מרחק הובלתו, מבלי שאיש יערער על ההיגיון שבשיטה זו. איש לא שאל האם המרחק באמת משפיע על סכום הכסף שהדואר נדרש להוציא על מנת להוביל את המכתב ליעדו.
בשנת 1837 כתב רולנד היל מסמך בו סיכם את תוצאות המחקרים והבדיקות שערך על אופן פעולתו של הדואר בבריטניה, ובו הציג את הצעתו לרפורמה בשירותי הדואר. באחד מסעיפי המסמך פירט רולנד היל את העלות של משלוח מכתב מלונדון לאדינבורו, מרחק של כשש מאות קילומטרים.
היל חישב את עלות הנסיעה של מרכבת הדואר בין שתי הערים, כולל עלות השכר של הנהג והמאבטח, וחילק את הסכום במספר המכתבים הפוטנציאלי שניתן היה להעמיס על המרכבה (בהנחה שמשקלו של מכתב רגיל הכולל עמוד אחד הוא כ-20 גרם). תוצאת החישוב הראתה כי עלות העברת המכתב מגיעה לסכום של אחד חלקי 36 של פני (0.028 פני). במחיר של 17 פני (תעריף המשלוח של מכתב בודד באותם ימים) יכול היה הדואר להעביר כ-610 מכתבים מבלי להפסיד דבר.
ביטול הקשר בין התעריף למרחק
בעקבות הבדיקות שערך, קבע רולנד היל כי מרכיב ההוצאה העיקרי בפעילות הדואר אינו מושפע ממרחק הנסיעה, אלא מעלות העבודה הכרוכה בתהליך הטיפול במכתב. הוא הציע לבטל את כל הפעולות המסובכות שגוזלות זמן וצורכות כוח אדם יקר. בשיטה הקיימת פקיד הדואר שקיבל לידיו את המכתב למשלוח חייב היה לבדוק את הכתובת הרשומה עליו, לבדוק את המרחק אל היעד בטבלאות המפורטות שהיו ברשותו, ולרשום על גבי המכתב את מחיר המשלוח. רולנד היל הוכיח כי עדיף להנהיג תעריף קבוע לכל מרחק שהוא ברחבי בריטניה, ולגבות סכום נוסף רק על מכתב שמשקלו עולה על זה של מכתב רגיל.
דליה (קיבוץ)
דַּלִיָּה הוא קיבוץ מזרם הקיבוץ הארצי השומר הצעיר השוכן ברמת מנשה, בתחום השיפוט של מועצה אזורית מגידו. בצד הכביש ממחלף אליקים לקיבוץ גלעד.
שם היישוב נבחר בהשפעת הכפר הערבי השכן - דאלית א-רוחא (دالية الروحا). פירוש המילה העברית "דליה", הוא ענף של גפן. הקיבוץ הוקם על ידי איחוד של שני גרעיני השומר הצעיר, "במעלה" מרומניה ו"במפנה" מגרמניה שרוכזו יחד כקבוצת עלייה.
היסטוריה
הקיבוץ עלה על הקרקע ב-1 במאי 1939 במסגרת יישובי "חומה ומגדל", על קרקע שרכשה חברת "צור". לאחר שפונו אריסים ערבים מהכפר אום א-דפוף שעיבדו את הקרקע במקום הוקם יישוב הקבע של הקיבוץ.
עזרה זהר תיאר את ההתרגשות שעוררה הקמת דליה:.
ראשוני העולים של גרעין "במעלה" עברו הכשרה חקלאית ברומניה, הגיעו לארץ ישראל ב-1933 ושהו בכפר מל"ל, ברמתיים ובמגדיאל. הגרעין השני, קיבוץ "במפנה", היה מורכב מחברים יוצאי גרמניה. לפני עלייתם ארצה עברו הכשרה חקלאית בדנמרק ומיעוטם בגרמניה, בצרפת ובאנגליה. ראשוני החברים עלו ב-1933 וכעבור זמן הגיעו למושבה כרכור. בכרכור עבדו החברים בחקלאות, בעיקר בגן הירק על שטח של כ-40 דונם, בעבודת בניין, ובסבלות בנמל חיפה. ההחלטה על איחוד שני הקיבוצים נפלה במזכירות הקיבוץ הארצי ב-26 באפריל 1939.
בשנת 1945 מנה הקיבוץ כ-320 תושבים.
בין שנת 1944 ושנת 1968 הוקם תיאטרון פתוח בטבע ליד הקיבוץ בו התקיים "כנס המחולות של דליה" שהתפרסם בכל הארץ.
שביל סובב דליה
שביל סובב דליה הוא שביל הליכה המקיף את הקיבוץ ומשקיף על נופי האזור. שביל דליה הוקם ומתוחזק לאורך כל השנה על ידי משפחות הקיבוץ. השביל מחולק ל 15 מקטעים, כאשר כל מקטע מתוחזק ומטופח על ידי משפחה מהקיבוץ. מסלול השביל הוא מעגלי ואורכו הוא כ 5 ק”מ.
כלכלה
בקיבוץ נמצאים מפעלי התעשייה "זהר דליה" לסבונים ודטרגנטים ו"ארד" לייצור מדי מים, שהיו מחלוצי פיתוח התעשייה הקיבוצית. כן נמצאים בבעלות הקיבוץ בית ההוצאה לאור "מערכת", שהקים המשורר אלי נצר חבר הקיבוץ. לצד התעשייה קיימים בקיבוץ ענפי חקלאות - פלחה, מטעים, צאן ותבלינים - וכן אתר האירוח "זהר בדשא".
מפעל "זהר דליה" הוקם בשנת 1939 כמסבנה (מפעל לייצור סבון) שראשיתה עוד בכרכור לפני שהקיבוץ עלה על הקרקע. בשנת 1954 החל בייצור חומרי גלם וחומרי ביניים לתעשיית הדטרגנטים ומוצרי ניקוי למשק הבית ולשוק המוסדי. החל מסוף שנות ה-60 היה ליצואן הגדול ביותר בישראל של דטרגנטים.
אמיר אבולעפיה
אמיר אביעוז-אבולעפיה (נולד ב-13 במאי 1968) הוא קצין צה"ל במילואים בדרגת אלוף. שימש ראש אגף התכנון, מפקד עוצבת הפלדה, ראש חטיבת התכנון באגף התכנון, מפקד עוצבת עידן ומפקד חטיבת הנח"ל.
ביוגרפיה
אבולעפיה גדל בטבריה והתחנך בבת-ים. בוגר מגמת אלקטרוניקה בבית הספר "אורט מלטון" בת-ים. בשנות לימודיו בתיכון, בלט בפעילותו במועצת התלמידים.
שירות צבאי
אבולעפיה התגייס לצה"ל בספטמבר 1986, ושובץ בגדוד 950 (לימים גדוד 50) בחטיבת הנח"ל. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לחטיבה ושימש כמפקד מחלקה בגדוד. בנובמבר 1990 מונה למפקד פלוגה בגדוד 50. בשנת 1992 שימש כמפקד פלוגה בבה"ד 1. בהמשך מונה למפקד פלס"ר נח"ל בין השנים 1993–1995, והוביל אותה בלחימה בדרום לבנון וכנגד ארגוני הטרור הפלסטינים במהלך האינתיפאדה הראשונה. לאחר מכן שירת בנספחות צה"ל בוושינגטון. לאחר לימודים בפו"ם, הועלה לדרגת סא"ל ומונה למפקד גדוד 906 בין השנים 2000–2002. לאחר מכן הקים את גדס"ר נח"ל, ושימש כמפקד הגדוד בין השנים 2002–2004.
בשנת 2004 הועלה לדרגת אל"ם ומונה למפקד מפקדת כוחות אוויר מיוחדים, ושימש בתפקיד עד שנת 2006. ב-4 במאי 2006 מונה למפקד חטיבת בנימין, והוביל אותה בלחימה בטרור הפלסטיני. במהלך התפקיד פיקד על מבצע המעצר של איברהים חאמד, מחבל מארגון חמאס. בתפקיד זה שימש עד מאי 2008. בהמשך שימש כראש מחלקת מבצעים באמ"ץ בין השנים 2008–2010. ב-19 במרץ 2010 מונה למפקד חטיבת הנח"ל. באוקטובר 2010 פרסם מאמר בביטאון "מערכות", אשר עורר הדים בצבא ומחוצה לו, ובו קבע כי מפקדים בצה"ל מפחדים להביע עמדה עצמאית ולחלוק על הממונים עליהם. לאחר השרפה בכרמל רתם את חייליו למלאכת שיקום רכס הכרמל. ב-14 במרץ 2012 סיים את תפקידו.
ב-17 באפריל 2012 הועלה לדרגת תא"ל ומונה למפקד עוצבת עידן, ושימש בתפקיד עד 13 באוגוסט 2014. במקביל שימש כמפקד קורס מפקדי פלוגות ומפקדי גדודים בין השנים 2012–2013. בשנת 2014 מונה לראש מטה מפקדת העומק, ושימש בתפקיד עד שנת 2015. בשנת 2015 מונה לראש חטיבת התכנון באגף התכנון, תפקיד אותו מילא עד שנת 2016. ב-2 ביוני 2016 מונה למפקד עוצבת הפלדה, תפקיד בו שירת עד 13 ביוני 2017. ב-29 ביוני 2017 הועלה לדרגת אלוף וב-2 ביולי נכנס לתפקידו כראש אגף התכנון, תפקיד בו שירת עד 21 ביוני 2020. ב-12 באוקטובר 2020 יצא לחופשת פרישה מצה"ל.
בשנת 2022 מונה על ידי שר הביטחון בני גנץ לעמוד בראש ועדת האיתור למפקד גלי צה"ל.
חיים אישיים
אבולעפיה מתגורר במודיעין, נשוי ואב לשלושה. בוגר המכללה לביטחון לאומי ובעל תואר שני במדעי המדינה מאוניברסיטת חיפה.
קישורים חיצוניים
מכּתביו:
גלה לי
גלה לי הוא אלבום האולפן האחד עשר, של הזמרת מרגלית צנעני, ממובילות המוזיקה הים-תיכונית בישראל. האלבום יצא לאור באמצע 2005, בהפקה עצמית של צנעני, והפצה של חברת התקליטים "ביג בוס רקורדס".
באלבום זה נכללו שלושה להיטיה של צנעני, "אז מה", "אל תגיד לי ביי", ו-"אין לי כוח למשחקים". בנוסף לכך, לשלושתם יצאו וידאו קליפים, נלווים שהועלו לערוץ היוטיוב הרשמי של צנעני בשנת 2011.
רקע והפקה
את מרבית שירי האלבום כתב הלחין עיבד והפיק מוזיקלית אסף לביא צנעני. מהאלבום יצאו שלושה להיטים, הראשון "אין לי כוח למשחקים", הצליח להגיע בשיאו אל המקום ה-2 במצעד של רשת ג', ואף התברג במקום ה-52 במצעד סוף השנה של ישראל.
שלמה בן-אליהו
ד"ר שלמה בן-אליהו (1933–2016) היה איש חינוך, מחלוצי שילוב מורשת יהדות המזרח במערכת החינוך, ממייסדי תוכנית הרווחה לתלמידי עיירות הפיתוח, מראשוני המפתחים של דרכי הערכה חלופיות לבחינות ומפתחי ההוראה בסגנון "למידה משמעותית".
קורות חיים
שלמה בן-אליהו נולד וגדל בירושלים לעזרא בן-אליהו ובלה לבית מנחם. בילדותו למד בתלמוד תורה "ענף החיים" לבני קהילת יהודי המדאן ובתלמוד תורה "בית אהרון" לבני עדת הספרדים. לאחר לימודי התיכון נרשם ללימודי הוראה במכללת דוד ילין, ובמקביל עבד כמורה בבית ספר ערב לנערים עובדים בירושלים. העלייה ההמונית בשנותיה הראשונות של מדינת ישראל יצרה מחסור חמור במורים, ובן-אליהו הוצב להוראה בבית ספר ברעננה באמצע שנת הלימודים השנייה שלו במכללה. בין השנים 1952–1955 שירת בצה"ל בגבעתי וכקצין בחיל התותחנים. לאחר השירות הצבאי בן-אליהו למד תואר ראשון בשפה וספרות ערבית ולימודי המזרח התיכון, ובזכות כישוריו נקרא להקים יחידה ייעודית באגף המודיעין.
הקמת בתי ספר לילדי העולים בבית שמש
במקביל ללימודי התואר הראשון בן-אליהו עסק בהוראה, ובהמשך אף בהקמה וניהול של מספר בתי ספר בבית שמש. היו אלו שנותיו הראשונות של הישוב, ובהיותה מעברה גרו בה בעיקר עולים מאיראן, עיראק, צפון אפריקה ורומניה. רבים מתלמידיו של בן-אליהו נמנו עם משפחות העולים. בתפקידו הראשון שימש כמורה בבית הספר היסודי על שם אהרן שמי, שם קודם להיות סגן מנהל לצד יהודה ארנן. לאחר מכן היה שותף פעיל בהקמה של בית הספר היסודי "עדיהו" ועמד בראשו. בנוסף הקים וניהל את בית הספר העל-יסודי הדו-שנתי על שם משה ל. שייבר.
שליחות חינוכית בקנדה
בשנת 1963 יצא בן-אליהו לשליחות בת שלוש שנים בעיר טורונטו שבקנדה עם אשתו נחמה. שניהם עסקו בהוראה בבית הספר "בתי תלמוד התורה המאוחדים בטורונטו".
משרד החינוך
אחר חזרתו לארץ מילא בן-אליהו שורה של תפקידי ניהול במשרד החינוך: הוא הוביל את נושאי הטיפוח באגף החינוך העל-יסודי; הקים וניהל את "תוכנית הרווחה בחינוך", שנועדה לקדם את החינוך בעיירות פיתוח ושכונות מצוקה; ניהל את האגף לפיתוח תוכניות לימודים, האגף לתוכניות לימודים ייחודיות והאגף לחינוך על-יסודי. לצד אליעזר שמואלי וד"ר נסים יושע, בן-אליהו הקים את "הוועדה לשילוב מורשת יהדות המזרח במערכת החינוך והתרבות", שלימים הפכה ל"מרכז למורשת יהדות המזרח" במשרד החינוך. כחלק מפעילותו בוועדה פתח תחרות נושאת פרסים לכתיבת סיפורים ויצירות ספרות שעניינן קהילות המזרח, במטרה להשתמש ביצירות הזוכות בתוכניות הלימודים. בנוסף פיתח תוכנית ללימודי היסטוריה בשם "יהודי המזרח בדורות האחרונים" והתוכנית יצאה לפועל בשנת 1983.
במקביל לעבודתו במשרד החינוך בן-אליהו למד תואר שני ושלישי בחינוך באוניברסיטה העברית וכתב עבודת דוקטורט תחת הכותרת: "בדיקת תוכניות הלימודים הייחודיות בבתי הספר העל-יסודיים והשוואתן לתוכניות הלימודים המרכזיות".
פרויקט "בגרות 2000"
בשנת 1993 מינתה שרת החינוך שולמית אלוני ועדה בראשות פרופ' מרים בן-פרץ לבדיקת יעילותן של בחינות הבגרות. בעקבות מסקנות הוועדה מונה בן-אליהו לעמוד בראש פרויקט "בגרות 2000" הניסיוני. מטרת הפרויקט הייתה לקדם למידה משמעותית על ידי הערכה חלופית מתמשכת במקום בחינות הבגרות. לצורך כך נבחרו 22 בתי ספר תיכוניים אשר התבקשו לבחור שלושה מקצועות שבהם המורים יעריכו את התלמידים בשיטות הערכה חלופיות. בשנת 1995 הוביל בן-אליהו מערך אינטנסיבי של השתלמויות והדרכות למורים לקראת תחילת הפרויקט, ובמהלך השנים הבאות ניהל קבוצות של מומחים שליוו את בתי הספר במתן הדרכה ויישום מטרות הפרויקט. בתום חמש שנים הסתיים הפרויקט וסיכומו הופקד בידי בן-אליהו. מחקר שנערך מטעם אנשי חינוך ואקדמיה קבע כי פרויקט "בגרות 2000" הצליח לשפר תוצאות למידה.
פיתוח תוכניות במינהל החינוך הדתי
בהגיעו לגיל הפרישה בן-אליהו המשיך לעסוק בחינוך, אך למרות עברו העשיר בתחום החינוך הכללי הוא התמקד דווקא בחינוך הדתי. בן-אליהו חבר לרב דוד פוקס והיה שותף לצוות של אנשי חינוך שפיתחו מספר תוכניות למידה ניסיוניות להוראה משמעותית: "תורת חיים", "שבעים פנים", "ללמוד וללמד" ו-"לפניהם". בראש צוות זה עמד הרב שמעון אדלר, שהיה ראש מינהל החינוך הדתי.
התוכנית "תורת חיים" נועדה לעורר את התלמידים לראות בתורה מענה רוחני לכל חלקי החיים. אחת ממטרות התוכנית הייתה לעודד את המורה ליצירתיות ולגבש את דרכי ההוראה באמצעות משוב מידי של המורה. הפיזור הגאוגרפי הרחב של התוכנית הקשה על המורים לקיים דיונים על דרכי ההוראה, ובשל כך נוסדה התוכנית "ללמוד וללמד" אשר נועדה להכשיר את המורים לגמרא להוראה משמעותית. תוכנית זו יושמה בבית מדרש ייחודי למורים מירושלים וסביבותיה, בשיתוף עם קרן וולפסון. בתום התוכנית הוקם בית מדרש "לפניהם" להוראה מחנכת של מקצועות היהדות, הפועל בישיבת מרכז הרב במשך כל ימות השבוע. בין בוגריו הבולטים של בית המדרש נמנה הרב דניאל ברק ווינט, ראש מכון "גמרא סדורה".
התוכנית "שבעים פנים" נועדה לקדם למידה משמעותית בקרב תלמידי החמ"ד בשיעורי תנ"ך. התוכנית פעלה במשך מספר שנים וחומרי הלמידה שפותחו על ידי הצוותים בתוכנית הוטמעו בתוכניות הלימודים של החמ"ד.
תוכנית "לב לדעת"
לב לדעת היא תוכנית חינוכית כלל-ארצית הפועלת החל משנת 2009 במטרה לקדם למידה משמעותית בבתי הספר. התוכנית הוקמה על ידי ד"ר משה וינשטוק, וכחבר מערכת בן-אליהו השתתף בפיתוח התוכנית ואף שימש כמלווה פדגוגי לאתר האינטרנט של התוכנית, המכיל ידע מקצועי בהוראה משמעותית וחומרי לימוד למורים. במסגרת התוכנית נכתבו תוכניות לימודים והוכשרו מפקחים, מנהלים ומורים. עיקרי התוכנית נכתבו בספר שיצא לאור תחת הכותרת "לב לדעת: לקראת למידה משמעותית" בהוצאת משרד החינוך.
חידוש בית הכנסת לעולי המדאן
בעשור האחרון לחייו בן-אליהו הוביל את תהליך שיקומו של בית הכנסת "בית מנחם", אשר נקרא על שם הרב מנחם שמואל הלוי, ראש קהילת יהודי המדאן בראשית המאה ה-20. בית הכנסת הוקם בשנות ה-50 בשכונת הבוכרים בירושלים על ידי עולי המדאן ושימש כמרכז לקהילה. בחלוף השנים נפטר גרעין המייסדים הוותיקים ובית הכנסת, שהיווה סמל למורשת יהדות המדאן, נותר שומם. יחד עם בני הקהילה בן-אליהו דאג לשיפוץ ושחזור בית הכנסת, ובשנת 2012 חנך את בית הכנסת המחודש. מאז בית הכנסת משמש כמוקד התכנסות לבני הדור השני והשלישי של עולי המדאן, שעל פי המסורת של בני הקהילה, היא שושן הבירה הנזכרת במגילת אסתר.
משפחה
בן-אליהו נישא לנחמה לבית אניקסטר, נכדת הסופר פנחס גרייבסקי, ולהם שתי בנות ובן: בלהה, אייל וטליה.
אחיו: רחל ארנון ז"ל, אבנר בן-אליהו ז"ל, תקוה יהושע ז"ל, רות שאול ואיתן בן-אליהו, אשר שימש כמפקד חיל האוויר בין השנים 1996–2000.
מורשת יהדות המזרח
בן-אליהו היה מהחלוצים שפעלו להטמעת מורשת יהדות המזרח במערכת החינוך, וממייסדי המרכז למורשת יהדות המזרח. בשנת 2002 אברהם עודד כהן, האחראי על תחום מורשת יהדות ספרד והמזרח במשרד החינוך, כתב מאמר הסוקר את התפתחות התחום: "עד לפני עשרים וחמש שנה היו תוכניות הלימודים לבתי הספר בישראל לוקות בחסר בשל החסך הגדול במתן ביטוי להיסטוריה של יהודי המזרח ולתרבותם… יותר ויותר התבססה התפיסה שראייה שלמה של ההיסטוריה הלאומית מחייבת שילוב של כל חלקי התצרף (הפאזל) של הקהילות השונות". באותו מאמר הוא מצביע על התפתחות התחום בזירות שונות: כתיבת ספרים, מחקר אקדמי, חומרי הוראה למורים, ספרי לימוד, פרויקטים חינוכיים ועוד. בשנת 2016, כחודשיים לפני פטירתו של בן-אליהו, הוקמה ועדת ביטון להעצמת הזהות של יהדות ספרד והמזרח במערכת החינוך.
הערכה חלופית ולמידה משמעותית
כבר בשנת 1993 החל בן-אליהו בבחינת אפשרויות לדרכי הערכה חלופיות לבחינות הבגרות: הוא עמד בראש פרויקט "בגרות 2000", כתב מאמרים ותוכניות לימוד והקים שורה של מיזמים חינוכיים. בשנת 1999, בעקבות ההצלחה של פרויקט "בגרות 2000" הורה שר החינוך יוסי שריד לערוך רפורמה מקיפה בבחינות הבגרות. הרפורמה אמנם לא יצאה לפועל, אך ערכי התוכנית ממשיכים להיות מרכזיים במערכת החינוך ועקרונותיה מהווים חלק מתוכנית העבודה הרב-שנתית של המשרד. בן-אליהו היה גם מהחלוצים והפעילים בארץ בפיתוח הוראה בסגנון "למידה משמעותית". מבין שלל הפרויקטים החינוכיים של בן-אליהו מפורסם במיוחד מיזם "לב לדעת", אשר משמש עד היום כמקור השראה במשרד החינוך לשיטות הערכה חלופית, תוכניות לימוד ייחודיות והשתלמויות למורים.
פרסים
פרס חינוך על מפעל חיים לשנת התשנ"ז (1997).
נחל רבי ינאי
נַחַל רַבִּי יַנַּאי הוא נחל אכזב קצר בגליל העליון, מדרום לצפת.
ראשיתו של הנחל בשיפולי רמת רזים שמדרום מזרח לצפת, ברום של כ-700 מטרים מעל פני הים. מדרום לכביש 89 נעשה ערוץ הנחל לעמוק, והוא פונה לכיוון דרום מערב, בין צוקי רזים מצפון ובין הר עקביה מדרום. בהמשך, חובר הנחל אל נחל עכברה, למרגלות מצוק סלע עכברה.
רמת פשחור
ההר תחום ממזרח בערוץ נחל עכברה וממערב בערוץ נחל עמוד. למרגלותיו המזרחיים של ההר שוכן הכפר עכברה, ומצפון לו, מעבר לכביש 89, נמצא בית החולים זיו בצפת.
ממלכת סטרת'קלייד
ממלכת סטרת'קלייד (Strathclyde, בברטונית: Ystrad Clud; באנגלו סקסונית: Strath-Clota: "עמק הקלייד") או בשמה הקודם אלט קלוד (Alt Clud: "סלע הקלייד") ודמרטון (Dumbarton: "סלע הבריטונים") או בכינוי המאוחר יותר ממלכת קאמבריה (Cumbria), הייתה ממלכה בריטונית-קלטית בימי הביניים אשר שכנה בדרום-מערב סקוטלנד וצפון-מערב אנגליה בין המאה ה-5 עד לתחילת המאה ה-11 כאשר אוחדה עם ממלכת סקוטלנד.
סטרת'קלייד הייתה מהממלכות הבריטנויות החשובות והגדולות ב (בוולשית: Hen Ogledd), ומהאזורים הבריטונים המשמעותיים מחוץ לויילס. הממלכה עמדה אל מול הפלישות של הוויקינגים והגאלים מהמזרח, הפיקטים מהצפון והאנגלו-סקסונים מהדרום והתקיימה למשך כ-600 שנים עד שלבסוף אוחדה עם ממלכת סקוטלנד הגאלית. היא נוסדה סביב גבעה סלעית לצד שפך הקלייד ומכאן שמה הקדום "אלט קלוד" (סלע הקלייד), לאחר שבירתה נכבשה ונהרסה בפלישה ויקינגית מאירלנד, מרכז הממלכה עבר דרומה במורד נהר הקלייד לגובאן (כיום חלק מגלאזגו) ושמה שונה לסטרת'קלייד, סטרת' משמעו עמק נרחב, כלומר עמק הקלייד.
הקלטים הבריטונים של הצפון
במהלך השלטון הרומי בבריטניה, אזור עמק הקלייד ודרום-מערב סקוטלנד, שכן בין חומת אדריאנוס (122 לספירה) מדרום וחומת אנטונינוס (142 לספירה) מצפון כאשר האזור בין החומות היה נתון לסירוגין לשליטה רומית. על פי תיאור של תלמי בספרו "גאוגרפיה" מהתקופה, באזור שכן השבט הקלטי דמנוניי (Damnonii) שמשמעות שמו "השוכנים בעמק העמוק" (dumno: "העמוק"), ככל הנראה משום ששכנו בעמק הקלייד. לאחר עזיבת הרומאים את סקוטלנד ב-210 לספירה אין עדויות לשבט, אך כתבים מהמאה-5 מעידים על המשכיות בין הדמנוניי לבין ביסוס ממלכת אלט קלוד ובהמשך סטרת'קלייד.
מכתב של סנט פטריק למלך אלט קלוד מונה מספר את אבותיו מספר דורות אחורה כששמותיהם הם הטיות רומאיות של שמות קלטיים, מה שמעיד על כך שההממלכה הושפעה רבות מהשלטון הרומאי ושיתפה איתו פעולה, בדומה לאזורים אחרים בבריטניה הקלטית היכן ששבטים קלטים למעשה המשיכו למשול בדומה לרומאים גם אחרי עזיבת אלו את האי. פטריק נותן שם נוסף לממלכה, שייתכן שהיה קדום יותר, ממלכת דמברטון ("סלע הבריטונים") המתייחס אף הוא לסלע עליו שכנה בירת הממלכה וכיום טירת דמברטון. אחד המלכים הראשונים של הממלכה הוא קרטיק גולטיק (Guletic: "בעל האדמות") או בשמו הרומי קורוטיקוס שמלך עליה ככל הנראה במחצית השנייה של המאה ה-5, אחריו מלכו קנויד, דיפינוואל "הזקן", קלינוג, טוטגוואל, ורידארץ' "הנדיב" שמלך עד 614.
התבססות ממלכת אלט קלוד
בתחילת המאה ה-7 ממלכת דאל ריאטה בצפון-מערב סקוטלנד הייתה בשיאה. על פי דברי ימי ממלכת אירלנד וכתבים נוספים, ישנם מספר אזכורים למערכות בין ממלכת אלט קלוד לדאל ריאטה החל משנת 642 כאשר המלך אאוגיין הביס את אנשי דאל ריאטה והרג את מלכם דומנל ברק. במהלך המאה ה-7 נמשכו מערכות רבות בין הממלכות הפיקטיות מצפון-מזרח, דאל ריאטה מצפון מערב וממלכת נורת'מבריה האנגלית מדרום, בתקופה זו נורת'מבריה כבשה שטחים רבים בקרב ממלכות הצפון הקדום הברטוניות ואין עדויות למערכות משמעותיות גם אם ממלכת אלט קלוד.
בשנת 711 ולאחר מכן ב-717 דברי ימי ממלכת אירלנד מציין שתי מערכות משמעותיות בין אלט קלוד הבריטונית וממלכת דאל ריאטה. סביב אמצע המאה ה-8 המלך הפיקטי אויוס הראשון (Óengus I) ניהל לפחות שלוש מערכות לא מוצלחות כנגד ממלכת אלט קלוד. באחת מהמערכות ב-750, הפיקטים שיתפו פעולה עם אדברת' מלך נורת'מבריה כנגד הכוחות הבריטונים תחת המלך טודבור מאפ בלי בקרב שהתרחש במאגדוק (כיום סמוך לגלאזגו), הכוח התוקף הובס אך נורת'מבריה הצליחה לכבוש אדמות באזור אייר, ייתכן שמידי אלט קלוד.
שנתיים לאחר מכן המלך טודבור מת ובנו דומנאגוול השלישי ירש אותו, בשנת 756 עמד בראש כוח בריטוני אל מול פלישה פיקטית-נורת'מברית נוספת, בה הוטל מצור על בירת אלט קלוד, שככל הנראה ניצלה בזכות הסכם שנחתם עם דומנאגוול. צבאו של אדברת' הושמד בדרכו חזרה לנורת'מבריה, ייתכן שעל ידי הכוחות הבריטונים או הפיקטים. לאחר מכן ב-780 בירת אלט קלוד נכבשה (לא ברור על ידי מי) וב-849 יש עדויות לכיבוש דאנבליין (סמוך לסטירלינג של ימינו) שבשפך נהר הפורת' על ידי אנשי אלט קלוד.
התקופה הוויקינגית וממלכת סטרת'קלייד
בשנת 870 צבא ויקינגי מממלכת דבלין תחת אמלייב קונוג, פלש לממלכת סטרת'קלייד מכיוון הים והטיל מצור בן ארבעה חודשים על בירת אלט קלוד בדמרטון. הטירה הייתה בעלת חשיבות אסטרטגית רבה, שכן היא חלשה על פתח נהר הקלייד וכיבושה איפשר לוויקינגים גישה לפנים סקוטלנד כחלק מהמערכות שלהם נגד הפיקטים והאנגלים. בתום מצור ארוך נפלה הטירה לידי הוויקינגים, היא הושמדה ונבזזה, והויקינגים חזרו לאירלנד עם מאות שבויים מהמערכה וממערכות קודמות כנגד הפיקטים והאנגלים. מלך אלט קלוד, ארת'גל אפ דיוונוואל, שרד את המצור אך נהרג בשבי בדבלין או נרצח על ידי פיקטים כשנתיים לאחר נפילת דמברטון.